**Ministru kabineta rīkojuma projekta „Grozījums Ministru kabineta 2003.gada 24.decembra rīkojumā Nr.808 “Par valsts pārstāvju iecelšanu Ventspils ostas valdes locekļu amatos”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts ir izstrādāts pamatojoties uz Likuma par ostām 8.panta trešo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Ventspils brīvostas likuma 6.panta pirmā daļa nosaka, ka Brīvostas pārvaldes augstākā lēmējinstitūcija ir Brīvostas valde. Tās locekļus amatā ieceļ un no amata atbrīvo Likuma par ostām 8.pantā noteiktajā kārtībā.Saskaņā ar Likuma par ostām 8.panta trešo daļu Ventspils brīvostas valdē ir astoņi valdes locekļi: četri Ventspils pašvaldības pārstāvji, kurus amatā ieceļ un no amata atbrīvo ar Ventspils pilsētas domes lēmumu, un četri valsts pārstāvji — ekonomikas ministra, finanšu ministra, satiksmes ministra un vides aizsardzības un reģionālās attīstības ministra izvirzīti pārstāvji, kurus amatā ieceļ un no amata atbrīvo Ministru kabinets. Ar Ministru kabineta 2003.gada 24.decembra rīkojumu Nr.808 “Par valsts pārstāvju iecelšanu Ventspils ostas valdes locekļu amatos” (pēdējie grozījumi 2016.gada 10.martā) ir noteikti šādi pārstāvji Ventspils brīvostas valdē: Gatis Eglītis (ekonomikas ministra izvirzītais pārstāvis), Ringolds Beinarovičs (finanšu ministra izvirzītais pārstāvis), Edijs Vaznis (vides aizsardzības un reģionālās attīstības ministra izvirzītais pārstāvis) un Kaspars Ozoliņš (satiksmes ministra izvirzītais pārstāvis).Ņemot vērā, ka ekonomikas ministrs Arvils Ašeradens ir nolēmis izvirzīt darbam Ventspils brīvostas valdē citu pārstāvi – Latvijas Republikas ārlietu ministra padomnieci Sandru Sondori – un lūgt Ministru kabinetu atbrīvot no amata Gati Eglīti, ir nepieciešams izdarīt attiecīgu grozījumu Ministru kabineta 2003.gada 24.decembra rīkojumā Nr.808 “Par valsts pārstāvju iecelšanu Ventspils ostas valdes locekļu amatos”. |
| 3. | Projekta izstrādē iesaistītās institūcijas | Ekonomikas ministrija |
| 4. | Cita informācija | Šis Ministru kabineta rīkojuma projekts Ministru kabineta sēdē skatāms vienlaicīgi ar Ministru kabineta rīkojuma projektu „Par Gata Eglīša atbrīvošanu no Ventspils brīvostas valdes locekļa amata”, Ministru kabineta rīkojuma projektu “Par Sandras Sondores iecelšanu Ventspils brīvostas valdē” un Ministru kabineta rīkojuma projektu „Par atļauju Sandrai Sondorei savienot amatus”. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jautājuma būtība skar Ministru kabineta tiesības pieņemt lēmumu par personas iecelšanu Ventspils brīvostas valdes locekļa amatā, kā arī atbrīvošanu no valdes locekļa amata. Līdz ar to šis lēmums skar konkrēto fizisko personu, kura tiks iecelta Ventspils brīvostas valdes locekļa amatā, kā arī to personu, kura tiks atbrīvota no šī amata. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | 1. Ministru kabineta rīkojuma projekts „Par Gata Eglīša atbrīvošanu no Ventspils brīvostas valdes locekļa amata”;
2. Ministru kabineta rīkojuma projekts “Par Sandras Sondores iecelšanu Ventspils brīvostas valdes locekļa amatā”;
3. Ministru kabineta rīkojuma projekts „Par atļauju Sandrai Sondorei savienot amatus”.
 |
| 2. | Atbildīgā institūcija | Ekonomikas ministrija |
| 3. | Cita informācija | Visi saistītie Ministru kabineta rīkojumu projekti izskatāmi vienā Ministru kabineta sēdē. |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Ekonomikas ministrija |
| 2. | Projekta izpildes ietekme uz pārvaldes funkcijām  | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas III, V un VI sadaļa – projekts šīs jomas neskar.

|  |  |
| --- | --- |
| Ministru prezidenta biedrs,ekonomikas ministrs | A.Ašeradens |
| Vīza:Valsts sekretārs | J.Stinka |
|  |  |
|  |  |

16.01.2017. 10:41

568

Spaliņa

67013110, Dace.Spalina@em.gov.lv